แม่สุดช้ำ ลูกทารกถูกหลานสาววัย 4 ขวบ กระหน่ำทุบตี กลับต้องทนนิ่งเฉย
Thaiza ข่าว ต่างประเทศ. แม่สุดช้ำ ลูกทารกถูกหลานสาววัย 4 ขวบ กระหน่ำทุบตี กลับต้องทนนิ่งเฉย
1 มีนาคม 2562 11:16 1,510
สำนักข่าวประเทศจีนรายงานเรื่องราวน่าสะเทือนใจที่เกิดขึ้นเมื่อช่วงวันหยุดเทศกาลตรุษจีนที่ผ่านมา ในขณะที่ผู้คนส่วนใหญ่เฉลิมฉลองวันปีใหม่กันอย่างชื่นมื่น แม่ลูกอ่อนคนหนึ่งในเมืองเจียซิ่ง มณฑลเจ้อเจียง กลับไม่มีความสุข เหตุเพราะลูกทารกถูกทุบตีจนตาบวมแดงเลือดซิบ แต่ตนเองกลับไม่มีกำลังปัดป้อง ทำได้เพียงกล้ำกลืนความเจ็บช้ำ
โดยแม่คนดังกล่าวได้พูดระบายความทุกข์นี้ในกลุ่มวีแชท บอกว่า ก่อนหน้านี้ลูกสาวของตนก็ถูกหลานสาวตบตี แต่ตนต้องทนมาตลอด เพราะ “ผู้อยู่เบื้องหลัง” หลานสาวแข็งแกร่งมีอำนาจ หลานสาวมีผู้เป็นย่าคอยปกป้อง ว่าไม่ได้ ตีก็ไม่ได้ ถูกคุ้มกันแน่นหนา และไม่คาดคิดว่าหลานสาวจะมาลงมืออำมหิตกับลูกชายวัยทารกในผ้าอ้อมของตนอีก กระหน่ำตบตีใบหน้าจนได้รับบาดเจ็บ
ซึ่งจากภาพที่แม่คนดังกล่าวส่งในกลุ่มแชท ปรากฏให้เห็นบริเวณรอบดวงตาของหนูน้อยมีบาดแผลบวมแดงอยู่ทั่ว ขณะเดียวกันก็มีภาพจากกล้องวงจรปิดเผยให้เห็นฝ่ายหลานสาวกระหน่ำตบตีหนูน้อยอย่างแรง ขณะที่ฝ่ายหนูน้อยไร้แรงต่อสู้ขัดขืน ได้แต่นอนร้องไห้จ้าอยู่บนเตียง
ต่อมาแม่คนดังกล่าวได้เปิดเผยเมื่อวันที่ 11 ก.พ. ว่าหนูน้อยถูกส่งตัวไปตรวจร่างกายที่โรงพยาบาลแล้ว พบว่าไม่เป็นอันตรายแรง ขณะที่พ่อแม่ของหลานสาวก็ได้มาขอโทษ พร้อมกับบอกว่าจะสั่งสอนลูกสาวให้ดี
Tags: หลานสาว ลูกถูกตี แม่กับลูกชาย แม่ชาวจีน ข่าว ข่าววันนี้ ข่าวต่างประเทศ
1 มีนาคม 2562 1,511
22 ธันวาคม 2561 1,157
2 ธันวาคม 2561 4,392
2 พฤศจิกายน 2561 716
29 กันยายน 2561 13,023
รวบผัวใหม่ยาย ข่มขืนหลานสาววัย 12 จนท้อง
21 มิถุนายน 2561 1,525